*Erre megkérdezték: „És te milyen jelt mutatsz, hogy miután láttuk, higgyünk neked? Mit cselekszel?*

(Jn 6,30)

Akkor bizonyíts! Hányszor kapja Isten ezt a felhívást ma is, akár kimondva, akár kimondatlanul. Van erre jó válasz? Egyáltalán, létezik elég bizonyíték arra, hogy egy kételkedő ember megváltoztassa hozzáállását? A kételkedés kételkedés marad. Döntened kell, hogy elhagyod a kételkedést és a hitet választod!

Ezt a kérdést azután tették fel Jézusnak, hogy jóllaktak egy gyermek ételadagjától, megállapították, hogy Jézus nem szállt be abba a hajóba amellyel tanítványai elhagyták a partot. Másnap mégis a túlparton találják, pedig nem volt több hajó a kikötőben.

Mit cselekszel – a provokatív kérdés. Mégis, mit kellene még, hogy feltűnjön: a természetfeletti már szinte természetes. A saját életed milyen jelekről beszél? *Vadon Gyula*